ਰੀਟਾ ਚੌਧਰੀ
ਰੀਟਾ ਚੌਧਰੀ (ਜਨਮ 17 ਅਗਸਤ 1960) ਇੱਕ ਭਾਰਤੀ ਕਵੀ, ਨਾਵਲਕਾਰ ਅਤੇ ਅਸਾਮੀ ਸਾਹਿਤ ਸਾਹਿਤ ਅਕਾਦਮੀ ਪੁਰਸਕਾਰ ਪ੍ਰਾਪਤ ਕਰਨ ਵਾਲੀ ਹੈ। ਉਹ 2001 ਤੋਂ ਗੁਹਾਟੀ, ਕਾਟਨ ਕਾਲਜ ਦੇ ਪੋਲੀਟੀਕਲ ਸਾਇੰਸ ਵਿਭਾਗ ਵਿੱਚ  ਸਹਿਯੋਗੀ ਪ੍ਰੋਫੈਸਰ ਵਜੋਂ ਕੰਮ ਕਰ ਰਹੀ ਹੈ। ਇਸਤੋਂ ਪਹਿਲਾਂ, ਚੌਧਰੀ ਨੇ 1991 ਤੋਂ 1996 ਤੱਕ ਲੈਕਚਰਾਰ ਅਤੇ 1996 ਤੋਂ 2001 ਤੱਕ ਉਸੇ ਕਾਲਜ ਵਿੱਚ ਸੀਨੀਅਰ ਲੈਕਚਰਾਰ ਵਜੋਂ ਕੰਮ ਕੀਤਾ ਸੀ। ਉਸਨੇ 1989 ਤੋਂ 1991 ਤੱਕ ਡੀਫੂ ਸਰਕਾਰੀ ਕਾਲਜ, ਕਰਬੀ ਐਂਗਲਾਂਗ ਵਿੱਚ ਰਾਜਨੀਤੀ ਸ਼ਾਸਤਰ ਵਿੱਚ ਲੈਕਚਰਾਰ ਵਜੋਂ ਅਧਿਆਪਨ ਦੇ ਕੈਰੀਅਰ ਦੀ ਸ਼ੁਰੂਆਤ ਕੀਤੀ। ਉਹ ਇਸ ਸਮੇਂ ਨੈਸ਼ਨਲ ਬੁੱਕ ਟਰੱਸਟ, ਭਾਰਤ ਦੀ ਡਾਇਰੈਕਟਰ ਹੈ। ਉਹ ਮੰਤਰੀ ਚੰਦਰ ਮੋਹਨ ਪਟਵਾਰੀ ਦੀ ਪਤਨੀ ਹੈ।